**KALEVI HÄMÄLÄISEN XIII MUISTOHIIHDOT 20.02.2021 JUVAN KAARIHALLILLA KLO 11.00 HIIHTOTYYLI PERINTEINEN**

**KILPAILUOHJEITA**

**KILPAILUPAIKKA:** Kilpailu hiihdetään Juvalla Kaarihallin maastossa 0,7, 2, 3 ja 4 kilometrin radoilla klo 11.00 (latukartat nettisivuillamme sekä lähtöalueella). Koronaepidemian vuoksi käytämme kilpailualueella mukana tuomiamme maskeja, kaarihalli on suljettu. Kaarihallin pohjoispäädystä jaetaan numerot, kisan jälkeen ne luovutetaan laatikkoon maalialueelta poistuttaessa. Palkinnot noudettavissa pohjoispäädystä pian tulosten valmistuttua kuulutuksen ohjeiden mukaan. Kilpailupaikalla WC sijaitsee urheilukentän huoltorakennuksen päädyssä miesten WC ja naisten kaarihallin pohjoispäässä. Suksihuolto tapahtuu parkkipaikalla. Yhteisiä pukeutumis- ja pesutiloja ei ole käytössä. Kahvio ei ole käytössä eikä kuumia mehuja jaeta maaliintulon jälkeen.

**SARJAT JA MATKAT:** M8, N8 0,7 km

M10, N10 2 km

M12, M14, N12, N14, ja N55 3 km

M16, N16, N18, N20 ja NYL 5 km (2x3 km)

N35, N45, M45, M55 ja M60 5 km (2x3 km)

M18 8 km (2x4 km)

M20, MYL, M35 12 km (3x4 km)

Kierroksille lähdetään aina ennen maalia vasemmalle kaartaen. Verryttely tapahtuu urheilupuistossa. Lämmittelylatu lähtee Kaarihallin kulmalta urheilupuistoon ja pesäpallokentän ympäri kiertäen. Myös kisaladulla voidaan lumisateella lämmitellä kilpailijoita varoen. Maalisuoralla lämmittely on kielletty.

**KISAHALLINTO:** Kilpailun johto Arne kantanen

TD Arto Tilaeus

Avustava TD Ulla Kauppinen

Ajanotto Mika Hyppönen

**PALKINNOT:** Kilpailussa palkitaan sarjoittain 3 parasta hiihtäjää. Palkinnot noudettavissa heti tulosten valmistuttua palkintopöydältä. Tulokset palkittavasta sarjasta tulostaululla palkintopöydän vieressä. Seuraa kuulutuksen ohjeita. Miesten yleisen sarjan voittaja saa lisäksi vuodeksi kiertopalkinnoksi Kalevi Hämäläisen hiihtäjäpatsaan pienoismallin. Sarjoissa M/N8 ja 10 v palkitaan kaikki kilpailijat.

Tapaturman sattuessa soita 112. Kilpailunumerot palautetaan keräilylaatikkoon kilpailun päätyttyä. Veloitamme puuttuvasta numerosta 50 €. Tulokset netissä seuran sivuilla, erillisiä seuratuloksia ei toimiteta vaan tulokset ovat seuran nettisivuilta tulostettavissa. Suksia ei merkata. Kilpailun pakkasraja alle 16 vuotisille -15 ja 16 vuotisille ja vanhemmille -17 (20) astetta.